

PROJEKTS uz 13.08.2024.

vēlamais datums izskatīšanai: FK 21.08.2024.

domē: 29.08.2024.

sagatavotājs: Raivis Pauls

ziņotājs: Raivis Pauls

 LĒMUMS

Ādažos, Ādažu novadā

2024. gada 29. augustā **Nr.**«DOKREGNUMURS»

**Par *Erasmus+* programmas “Personu mobilitātes mācību nolūkos” skolu izglītības sektora projekta īstenošanu**

Carnikavas pamatskola (turpmāk – CPS) atsaucās 2023. gada 28. novembrī Eiropas Savienības Oficiālajā Vēstnesī (C/2023/1262) publicētajam uzaicinājumam “Uzaicinājums iesniegt priekšlikumus 2024. gadam - EAC/A07/2023 Programma *Erasmus+*”, un iesniedza Valsts izglītības attīstības aģentūrai (turpmāk – VIAA) projekta pieteikumuNr. 2024-1-LV01-KA121-SCH-000230282 (turpmāk – Projekts).

CPS saņēma VIAA 31.05.2024. vēstuli Nr. 8.-17.1/1752 ”Par Eiropas Savienības Erasmus+ programmas Pamatdarbības Nr.1 (KA 1) “Personu mobilitātes mācību nolūkos” skolu sektora aktivitātē KA121 projekta pieteikuma Nr. 2024-1-LV01-KA121-SCH-000230282 apstiprināšanu”,par atbalstu CPS dalībai Projektā.

Projekts jāīsteno līdz 2025. gada 31. augustam.

Projekta īstenošana pilnveidos CPS pedagogu profesionālās kompetences, veicinot skolotāju profesionālās lietpratības un izcilības pilnveidi mūsdienīga mācību procesa nodrošināšanai, veicinot katra izglītojamā kompetenču, spēju un prasmju attīstību atbilstoši individuālajām vajadzībām un interesēm, paaugstinot pieredzes pilnveidi inovatīvās darbībās, lai veiksmīgi ieviestu jauno mācību saturu un mainītu mācīšanas pieejas, kā arī palielināt spēju darboties ES/starptautiskā līmenī, stiprinot sadarbību ar partneriem no citām valstīm.

Projekta ietvaros tiks īstenotas mobilitātes mācību nolūkos 8 pedagogu dalībai kursos un apmācībās un 2 pedagogi piedalīsies darba ēnošanā. Projekta dalībnieki nodrošinās pieredzes apmaiņu ar citiem pedagogiem par labās prakses pielietošanu darbā ar izglītojamajiem.

Apstiprinātais finansējums projektam ir 21000 *euro.* 30 kalendāra dienu laikā pēc līguma parakstīšanas VIAA izmaksās pašvaldībai avansa maksājumu 80 % no kopējās summas un noslēguma maksājumu 60 kalendāra dienu laikā pēc projekta noslēguma atskaites dokumentu saņemšanas.

Projekta īstenošana neradīs finansiālu slogu pašvaldības budžetam, jo pašvaldībai jānodrošina projekta priekšfinansējums 20 %, jeb 4200 *euro* līdz projekta noslēguma maksājuma saņemšanai no VIAA līdz 2025. gada beigām, kas tiks atmaksāts pašvaldībai pēc Projekta noslēguma. Priekšfinansējums jāparedz pašvaldības 2025. gada budžetā.

Dalība projektā atbilst Ādažu novada Attīstības programmai (2021.-2027.) vidējā termiņa prioritātei “VTP14: Attīstīta sadarbība ar citām pašvaldībām, iestādēm un organizācijām”, rīcības virzienam “RV14.1: Sadarbības veicināšana ar citām pašvaldībām, iestādēm un organizācijām”, uzdevumam “U14.1.10: Īstenot sadarbību ar citām iestādēm”.

Pamatojoties uz Pašvaldību likuma 4. panta pirmās daļas 4. punktu, 5. panta pirmo daļu un Valsts pārvaldes iekārtas likuma 54. panta piekto daļu, pašvaldības 2023. gada 14. jūnija saistošo noteikumu Nr. 18/2023 “Ādažu novada pašvaldības nolikums” 47. un 50. punktu, kā arī domes Finanšu komitejas 21.08.2024. atzinumu, Ādažu novada pašvaldības dome

**NOLEMJ:**

1. Atbalstīt Carnikavas pamatskolas dalību Eiropas Savienības *Erasmus+* programmas Pamatdarbības Nr. 1 (KA 1) “Personu mobilitātes mācību nolūkos” skolu sektora aktivitātē KA121, ar mērķi - īstenot projektu Nr. 2024-1-LV01-KA121-SCH-000230282.
2. Carnikavas pamatskolas direktoram:
	1. parakstīt projekta finansējuma līgumu ar Valsts izglītības attīstības aģentūru;
	2. nodrošināt projekta vadību, gala atskaites sagatavošanu un iesniegšanu finansētājam;
	3. iekļaut Carnikavas pamatskolas 2025. gada budžeta tāmes projektā līdzfinansējumu 4200 *euro* (četri tūkstoši divi simti *euro*) projekta norišu izdevumu apmaksai.
3. Carnikavas pamatskolas pedagoģei Kristīnei MŪRNIECEI pildīt pašvaldības kontaktpersonas pienākumus projekta ietvaros.
4. Pašvaldības Centrālās pārvaldes Attīstības un projektu nodaļai papildināt pašvaldības Attīstības programmas (2021-2027) Rīcības plāna uzdevumu “U14.1.10: Īstenot sadarbību ar citām iestādēm” ar jaunu pasākumu “C14.1.10.9. Erasmus+ programmas “Personu mobilitātes mācību nolūkos” skolu izglītības sektora projekta īstenošana” (atbildīgais – Carnikavas pamatskola; izpildes termiņš 2025.; Finanšu resursi – ES finansējums, Cits finansējums; Iznākuma rādītāji – Projekta ietvaros īstenotas mobilitātes mācību nolūkos, lai 8 pedagogi piedalītos kursos un apmācības un lai 2 pedagogi īstenos darba ēnošanu. Pēc pedagogu atgriešanās notiks pieredzes apmaiņa ar citiem pedagogiem un labās prakses pielietošana ikdienas darbā ar skolēniem).
5. Pašvaldības Centrālās pārvaldes Izglītības un jaunatnes nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

CPS, IJN, APN, FIN, GRN

Raivis Pauls (LZS),